भक्तों ने 101 लीटर दूध से प्राण प्रतिष्ठा के लिए मूर्तियों का किया दुग्धाधिवास
रेलवेलोको कॉलोनी में आयोजित शतचंडी यज्ञ सह प्राण प्रतिष्ठा समारोह में बुधवार को भी अनेक धार्मिक अनुष्ठान हुए। तीसरे दिन आंध्र प्रदेश से आए पुरोहितों ने वैदिक मंत्रोच्चार बीच प्राण प्रतिष्ठा के लिए कुंड में मूर्तियों को रखा। मूर्तियों को एक सौ एक लीटर दूध से नहलाया (दुग्धाधिवास) गया। मौके पर बड़ी संख्या में श्रद्धालु घर से दूध लेकर आए थे। कार्यक्रम की शुरुआत सुबह नौ बजे से हुई, जो दोपहर 12 बजे तक चली। इससे पूर्व सुबह 6.30 बजे गणपति पूजा हुई। सारे अनुष्ठान वेदाचार्य के प्रसाद शर्मा की अगुवाई में हो रहे हैं। देवी को प्रसन्न करने के लिए प्रत्येक दिन नौ रूप में एक कन्या की पूजा की जा रही है। वहीं, दोपहर एक बजे भक्तों के बीच प्रसाद वितरण किया गया, जो रात्रि नौ बजे तक चला। शाम के सत्र में चंडी होम, अधिवास होम, मंडप होम, रुद्र होम और सुहासिनी पूजा की गई।
रेलवे लोको कॉलोनी में आयोजित शतचंडी यज्ञ में मूर्तियों का दुग्धाधिवास करते श्रद्धालु।
साकची : शिव मंदिर में फूलों की होली 13 मार्च को
पूर्वीसिंहभूम मारवाड़ी सम्मेलन की ओर से होलिकोत्सव मनाने का निर्णय लिया गया है। इस दौरान साकची राजस्थान विद्या मंदिर के निकट आमबागान में 12 मार्च की शाम 7.30 बजे होलिका दहन होगा। वहीं, 13 मार्च की सुबह नौ बजे शिव मंदिर परिसर में बाबा श्याम के साथ फूलों की होली खेली जाएगी और दस बजे अग्रसेन भवन में सामूहिक होली का आयोजन किया जाएगा। शाम छह बजे होलिकोत्सव में महामूर्ख सम्मेलन कोलकाता से आए कलाकारों द्वारा राजस्थानी नृत्य, गीत और संगीत का कार्यक्रम पेश किया जाएगा। इसके साथ ही लोगों के लिए पारिवारिक सहभोज की व्यवस्था की गई है।
hin_Deva hin_Deva awa_Deva hin_Deva hin_Deva